Huipputuloksen myötä RAY:n tuloilla tuetaan sosiaali- ja terveysalan järjestöjä 315 miljoonalla eurolla, minkä lisäksi sotien veteraanien hoitoa ja kuntoutusta varten Valtionkonttorille osoitetaan noin 110 miljoonaa euroa.

– Järjestelmämme ei aidosti pyri estämään haittoja, vaan eteenpäin mennään tuotot edellä, hän kritisoi.

Suomessa yli kolmella prosentilla rahapeliongelma

Pajulan mukaan on vahvaa tutkimusnäyttöä siitä, että mitä enemmän korkean riskin pelejä pelataan, sitä enemmän pelaamisesta seuraa ongelmia. Näyttöä on myös siitä, että peliongelmaan pureutuvat keinot ovat sellaisia, jotka väistämättä myös vaikuttavat alan tuottoihin.

– Hyödyttömiä hallintatyökalut eivät ole ja niihin tulisi jatkossakin panostaa entistä enemmän. Halutessa voitaisiin kuitenkin tehokkaammin vähentää haittoja kanavoimalla vähemmän riskejä aiheuttavaan pelaamiseen ja pienempiin tuotto-odotuksiin.

Huono-osaiset pelaavat eniten

Rahapeliongelma on yleisintä työttömillä, lomautetuilla, työkyvyttömyyseläkkeellä olevilla ja pitkäaikaisesti sairailla. He myös pelasivat eniten, useita kertoja viikossa ja kuluttivat muita enemmän rahaa pelaamiseen.